open-index/open-wikipedia-markdown huggingface dataset:
Kemianliitto

**Kemianliitto** oli suomalainen vuosina 1993–2009 toiminut SAK:lainen ammattiliitto. Järjestö perustettiin, kun Kemian Työntekijäin Liitto (KTL) ja Kumi- ja nahkatyöväen liitto (KNL) yhdistyivät. Vuonna 2009 Kemianliitto päätti fuusioitua Viestintäalan ammattiliiton kanssa Teollisuusalojen ammattiliitoksi (TEAM) ja uusi liitto aloitti vuoden 2010 alussa.

Perustettaessa Kemianliiton hallitukseen valittiin kahdeksan entistä KTL:n ja viisi KNL:n edustajaa. Puheenjohtajaksi valittiin KTL:ää johtanut sosialidemokraatti Heikki Pohja. Uuteen liittoon kuului 32 000 jäsentä. Vuonna 1994 Kemianliittoon yhdistyi Lasi- ja Posliinityöväen Liitto (LPL) ja 2004 Tekstiili- ja vaatetustyöväen liitto Teva. Vuonna 2004 Kemianliittoon kuului noin 50 000 työläistä. Liitto julkaisi lehteä *Reaktio*. Vuoden 2004 alussa lehden nimeksi vaihtui Teva-fuusion myötä *Kiteet*.

Kemianliiton valtuustopaikat jaettiin 1990-luvulla sopuisasti osuuksin 60–40 sosialidemokraateille ja vasemmistoliittolaisille. Ensimmäiset valtuustovaalit käytiin vuonna 2000. SDP sai 28 paikkaa (57,9 % äänistä), Vasemmistoliitto 15 (40,1 %) ja KTP yhden (2,0 %). Äänestysaktiivisuus oli poikkeuksellisen korkea, 62,3 prosenttia. Neljä vuotta myöhemmin ryhmät päättivät jättää vaalit käymättä. Valtuustoa täydennettiin 21 Tevan edustajalla. Vuoden 2008 vaaleissa sosialidemokraattien lista (Vaaliliitto A Vastuulliset vaikuttajat – demarien ja sitoutumattomien vaaliliitto) sai 38 valtuustopaikkaa ja 68 prosenttia äänistä. Vasemmistoliittolaiset (Vaaliliitto B Kemia 2000 – Vasemmisto ja sitoutumattomat) saivat 15 paikkaa (31 %).

Kemianliitto solmi työehtosopimuksia seuraavilla aloilla: autonrengasala, kemian perusteollisuus, kenkä- ja nahkateollisuus, kumiteollisuus, lasikeraaminen teollisuus, lasitus-, rakennuslasitus- ja lasijalostusala, muovituote- ja kemian tuoteteollisuus, tekstiilihuoltoala, tekstiili- ja vaatetusteollisuus sekä öljy- maakaasu- ja petrokemianteollisuus.

## Puheenjohtajat
* Heikki Pohja 1993–1994
* Hilkka Häkkilä ?–1996
* Timo Vallittu 1996–

## Liittosihteerit
* Ralf Sund 1993–1995
* Sulo Korhonen –2003
* Harto Laine 2003–
* Roger Svanfors ?–2004
* Seppo Wikström 2004–?

## Lähteet
Jacob Nena

**Jacob Nena** (10. lokakuuta 1941 Lelu, Mikronesia – 7. heinäkuuta 2022 Sacramento, Kalifornia, Yhdysvallat) oli mikronesialainen poliitikko. Hän toimi maansa neljäntenä presidenttinä vuosina 1996–1999. Hän toimi varapresidenttinä, kunnes hänen edeltäjänsä Bailey Olter sairastui aivohalvaukseen 16. marraskuuta 1996. Nena siirtyi virkaatekeväksi presidentiksi samana päivänä. Presidentinvalan hän vannoi 8. toukokuuta 1997, kun maan kongressi julisti Olterin kykenemättömäksi jatkamaan tehtävässään. Hänen virkakautensa jatkui hänen edeltäjänsä virkakauden loppuun.

## Aiempi ura
Nena toimi vuosina 1979–1983 Kosraen kuvernöörinä. Varapresidenttinä hän toimi vuodesta 1991 alkaen presidenttikautensa alkuun saakka.

## Lähteet
Brian Boucher

**Brian Boucher** (s. 2. tammikuuta 1977 Woonsocket, Rhode Island, Yhdysvallat) on yhdysvaltalainen uransa lopettanut jääkiekkomaalivahti. Boucher on ensimmäisen kierroksen varaus vuodelta , kun Philadelphia Flyers varasi hänet numerolla 22.

## Ura
Boucherin kasvattajaseura on Mount St. Charles Mounties. Hän pelasi ennen NHL:ää myös WHL-joukkue Tri-City Americansissa vuoteen 1997 asti. Kaudella 1996–1997 Boucher valittiin WHL:n parhaaksi maalivahdiksi ja koko katto-organisaation CHL:n kolmostähdistöön. Hän siirtyi kaudeksi 1997–1998 Philadelphia Flyersin organisaatioon ja farmijoukkue Philadelphia Phantomsin maalinsuulle. 

Boucher pelasi ensimmäiset NHL-ottelunsa kaudella 1999–2000, jolloin hän sai tililleen 35 ottelua. Boucher valittiin myös tulokkaiden tähdistöön. Kesällä 2002 hänet kaupattiin Phoenix Coyotesiin kolmannen kierroksen varausvuoron kanssa vaihdossa Robert Escheen ja Michal Handzušiin. Boucher oli kaudella 2003–2004 Coyotesin ykkösmaalivahti, kun edellinen ykkösvahti Sean Burke kaupattiin Flyersiin. Boucher pelasi työsulkukaudella  Elitserienin HV71:n maalilla.

Helmikuussa 2006 Boucher kaupattiin Mike Leclercin kanssa Calgary Flamesiin vaihdossa Steve Reinprechtiin ja Philippe Sauvéen. Kauden 2006–2007 hän aloitti Chicago Blackhawksissa, joka kuitenkin asetti hänet siirtolistalle, josta Columbus Blue Jackets hankki hänet helmikuussa 2007. Boucher palasi kaudeksi 2007–2008 Philadelphia Flyersin organisaatioon ja edusti ainoastaan farmijoukkue Philadelphia Phantomsia. Hän siirtyi helmikuussa 2008 vapaana agenttina San Jose Sharksiin, jossa jatkoi vielä kauden 2008–2009.

Kaudeksi 2009–2010 Boucher palasi jälleen Flyersin organisaatioon. Hän aloitti kakkosmaalivahtina, mutta sai Ray Emeryn loukkaantumisten myötä olla myös ykkösmaalivahtina. Seuraavalla kaudella Boucher pelasi Flyersissa 34 ottelua. Hän teki kesällä 2011 kahden vuoden sopimuksen Carolina Hurricanesin kanssa. Tammikuussa 2013 hän siirtyi kuitenkin jälleen takaisin Flyersin organisaatioon pelaajakaupassa, jossa Flyers sai hänen lisäkseen puolustaja Mark Altin ja jossa Hurricanes sai vaihdossa hyökkääjä Luke Pitherin.

## Lähteet
*  Viitattu 29.7.2010
*  Viitattu 29.7.2010
*  Viitattu 29.7.2010

### Viitteet
Pauli Hala

**Esko Paavo Erland Hämeen-Anttila**, kirjailijanimi **Pauli Hala** (4. huhtikuuta 1904 Sysmä – 31. maaliskuuta 1945) oli suomalainen näytelmäkirjailija.

## Teoksia
* *Kun silmät aukenevat* : 2-osainen näytelmä.    Suomen tuberkuloosin vastustamisyhdistys, Helsinki 1936

## Lähteet
*
Marko Timonen

**Marko Heikki Timonen** (s. 7. syyskuuta 1966 Kiukainen) on suomalainen rumpali. Hän on soittanut muun muassa Värttinässä, Maija Vilkkumaan yhtyeessä, Ismo Alanko Säätiössä, Zetaboossa, Tekniikan ihmelapsissa sekä Emma Salokoski Ensemblessä.

Timonen kiinnostui soittamisesta 14-vuotiaana ja alkoi käymään rumputunneilla, minkä jälkeen hän opiskeli Porin musiikkiopistossa.

Lauluntekijänä hän on tehnyt joitakin sävellyksiä mutta hän on toiminut myös sovittajana muun muassa Zetaboo-yhtyeelle.

## Valikoitu diskografia
* Zetaboo: *Outerrail* (1997)
* Jouni Järvelä Group: *Lento* (1999)
* Ile Hildén: *Ile Hildén's BlueShot* (2002)

## Lähteet
Teollisuusalojen ammattiliitto

**TEAM Teollisuusalojen ammattiliitto** oli suomalainen vuosina 2010–2017 toiminut teollisuustyöntekijöiden etujärjestö. Keskusjärjestö SAK:hon kuulunut ammattiliitto aloitti toimintansa vuoden 2010 alussa, kun Kemianliitto ja Viestintäalan ammattiliitto fuusioituivat. Liittoon kuului tuolloin noin 67 000 jäsentä. Vuonna 2017 liitto päätti yhdistyä Teollisuusliittoon.

TEAM julkaisi lehteä *Intiim*, johon yhdistyivät vuoden 2010 alusta Kirjatyö ja Kiteet.

## Historia

Teamin perustamisesta neuvoteltiin useampi vuosi ja mukana olivat lopulta fuusioituneiden liittojen lisäksi myös Metallityöväen liitto, Puu- ja erityisalojen liitto, Rautatieläisten liitto ja Sähköalojen ammattiliitto. Nämä jäivät ulos yksitellen. Etenkin vasemmistoliittolaiset vastustivat hanketta, mutta sitä ei kuopattu. Viestintäalan ammattiliitto muutti toukokuussa 2009 sääntönsä ja nimensä Teamiksi. Puheenjohtajana aloitti Heikki Helkavuori. Kemianliitto päätti yhdistymisestä vuoden 2009 lopussa. Teamin puheenjohtajaksi valittiin Kemianliiton aiempi johtaja Timo Vallittu. Vallittu jäi eläkkeelle vuonna 2015 ja uudeksi puheenjohtajaksi valittiin Heli Puura.

Teamin ensimmäiset liittokokousvaalit järjestettiin keväällä 2015. TEAMin demarit ja sitoutumattomat -vaaliliitto sai 9 781 ääntä (73,3 %) ja 116 edustajaa. TEAM Vasemmisto ja sitoutumattomat -vaaliliitto sai 3 556 ääntä (26,7 %) ja 39 edustajaa. Sosialidemokraatit saivat enemmistön äänistä kaikilla muilla aloilla paitsi kumiteollisuudessa. Vaalien äänestysaktiivisuus oli 37,3 prosenttia. Team antoi vaalitukea SDP:n ja Vasemmistoliiton ehdokkaille vuoden 2012 presidentinvaaleissa ja vuoden 2014 eurovaaleissa.

Liittovaltuusto päätti 17. toukokuuta 2017 lakkauttaa liiton toiminnan ja liittyä osaksi Teollisuusliittoa, joka aloitti toimintansa täystehoisesti vuoden 2018 alusta.

## Lähteet

## Aiheesta muualla
*TEAM
Bruno Mantila

**Bruno Johannes Mantila** (15. toukokuuta 1897 – 22. marraskuuta 1937 Helsinki) oli suomalainen jalkapalloilija.

Mantila edusti urallaan Kiffeniä ja Helsingin Palloseuraa, jota hän oli mukana perustamassa 1917. Hän voitti Suomen mestaruuden Kiffenissä 1915 ja 1916 sekä Helsingin Palloseurassa 1921 ja 1922. Mantila pelasi Suomen maajoukkueessa vuosina 1920–1922 yhteensä kahdeksan maaottelua, joissa hän teki neljä maalia.

Myös Bruno Mantilan veli Hugo Mantila oli maajoukkuetason jalkapalloilija.

## Lähteet
Älynväläyttäjät

**Älynväläyttäjät** (*A Bit of Fry and Laurie*) on brittiläinen komediasarja, jonka pääosassa ovat Stephen Fry ja Hugh Laurie. Siihen tehtiin vuosien 1987 ja 1995 välillä neljä tuotantokautta, kaikkiaan 26 jaksoa. Sarja muodostui enimmäkseen kahden näyttelijän sketseistä. Lisäksi Laurie soitti pianoa.

## Aiheesta muualla
*
Lauri Pieti

**Lauri Heikki Pieti** () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa sotilaana Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan jääkärijoukkojen joukkueenjohtajana. Hän osallistui vielä talvi- ja jatkosotaankin, joista jälkimmäisessä hän haavoittui partisaanien hyökkäyksessä. 

## Perhe ja koulutus
Pietin vanhemmat olivat maanviljelijä Erkki Pieti ja Anna Greta Risto. Hänet vihittiin avioliittoon vuonna 1925 kansakoulun opettaja Impi Maria Pääskylän kanssa. Hän kävi kansakoulun ja maamieskoulun Oulaisissa vuonna 1915. Hän kävi tiedonantoaliupseerikurssin Kouvolassa ja armeijan urheilunjohtajakurssin Jyväskylässä vuonna 1919.

## Jääkärikausi

Pieti liittyi vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 2. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamakomennuksen jälkeen Libaussa pataljoonan pioneerikomppaniaan 23. syyskuuta 1917. Lisäksi hän kävi Libaussa Rautatienrakennuskurssin samaisena vuonna 1917. 

## Suomen sisällissota
Pieti astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 4. jääkäripataljoonan 2. komppaniaan. Hän osallistui sisällissodan taisteluihin Kalevankankaalla, jossa hän haavoittui pahasti 28. maaliskuuta 1918. 

## Sisällissodan jälkeinen aika
Pieti palasi parannuttuaan 8. heinäkuuta 1918 alkaen takaisin 2. jääkärirykmenttiin, josta muodostettiin myöhemmin aluksi Porin jalkaväkirykmentti 2 ja sitten Savon jääkärirykmentti. Hän toimi rykmentissä joukkueenjohtajana ja komppanianvääpelinä 3. ja 1. komppaniassa. Savon rykmentistä Pieti siirrettiin 1. huhtikuuta 1920 alkaen Keski-Suomen rykmenttiin, josta hän erosi 30. huhtikuuta 1922. Armeijasta eronsa jälkeen hän työskenteli maanviljelijänä Lumijoella ja toimi samalla jäsenenä Lumijoen suojeluskunnassa vuodesta 1920 alkaen. 
 
## Talvi- ja jatkosota
Pieti osallistui talvisotaan työvelvollisten komppanianpäällikkönä Pioneeripataljoona 4:ssä osallistuen taisteluihin Talissa ja Mannikkalassa. Jatkosotaan hän osallistui kuljetusjoukkueenjohtajana 12. Kenttähevossairaalassa, jolloin hän haavoittui partisaanien hyökkäyksessä. Myöhemmin hän toimi kyseisen sairaalan komendanttina vuoteen 1942 saakka, jolloin hänet kotiutettiin. Kotiuttamisensa jälkeen hän työskenteli maanviljelijänä Lumijoella ja oli Lumijoen säästöpankin johtajana vuosina 1952–1962, jolloin hän siirtyi eläkkeelle. Hänet on haudattu Espooseen.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 . 

### Viitteet
Jarmo Manninen

**Jarmo Manninen** (s. 11. maaliskuuta 1951 Pori) on suomalainen entinen jalkapalloilija.

Hyökkääjänä pelannut Manninen edusti urallaan Porin Ässiä, Ilves-Kissoja, Turun Palloseurassa sekä Porin Pallo-Tovereita. Hän voitti TPS:ssa Suomen mestaruuden 1975. Kaikkiaan Manninen pelasi kahdeksan pääsarjakauden aikana 156 ottelua, joissa hän teki 57 maalia.

Manninen pelasi maajoukkueessa vuosina 1973–1975 yhteensä 8 maaottelua ja teki kaksi maalia.

## Lähteet
Chad Reed

**Chad Reed** (s. 15. maaliskuuta 1982 Kurri Kurri, Australia) on australialainen motocross- ja supercrosskuljettaja. Reed ajoi  tällä kaudella AMA Supercross -sarjaa Hondalla, TwoTwo Motorsports -tallissa. Reedin kilpailunumero on ollut koko uransa ajan pääasiassa 22, mutta kauden 2009 hän ajoi supercross-kisat numerolla 1.

## Saavutukset

* 1997 Australian Junior Motocross Champion
* 1999 Australian Supercross Champion
* 2000 Australian Supercross Champion
* 2002 AMA East Coast Lites SX Champion
* 2003 U.S Open Champion
* 2003 FIM World Supercross Champion
* 2004 U.S Open Champion
* 2004 AMA Supercross Champion
* 2005 X-Games Supermoto- Bronze Medal
* 2005 AMA Supercross 2.
* 2006 AMA Supercross 3.
* 2007 King of Bercy Supercross Champion
* 2007 AMA Supercross 2.
* 2008 AMA/FIM World Supercross Champion
* 2008 Australian Supercross Champion
* 2009 Monster Energy Triple Crown MX Champion
* 2009 AMA National Motocross Champion
* 2009 AMA Athlete of the Year
* 2009 Australian Supercross Champion
* 2009 AMA Supercross 2.
* 2010 Loukkaantui alkutalvesta. Ei ajanut kaikkia kisoja, vain Anaheim I,Phoenix,Houston,St. Louis,Seattle
* 2010 Perusti loukkaantumisesta podetun kauden jälkeen oman tiimin TwoTwo Motorsportsin ja alkoi ajaa Hondan kalustolla.
* 2011 AMA Supercross 2.
* 2011 AMA Motocross 3.
* 2011 Motocross des Nations MM-joukkue pronssia Australian joukkueessa.

## Lähteet
Ryan Dungey

**Ryan ”RD” Dungey** (s. 4. joulukuuta 1989 Belle Plaine, Minnesota) on yhdysvaltalainen motocross- ja supercross-kuljettaja. Hän ajaa AMA Supercross -sarjaa KTM:llä, Redbull KTM -tallissa.

## Saavutukset
* 2009 AMA Supercross Lites West Champion
* 2009 AMA 250 Class Motocross Champion
* 2009 Motocross of Nations MX1/Open class
* 2010 AMA 450 Supercross Champion
* 2010 AMA Motocross Champion
* 2011 AMA Supercoss 3.
* 2011 AMA Motocross 2.

Ennen vuotta 2009 Dungeyllä oli jo useita sarjavoittoja kotimaastaan juniori-luokissa, mutta AMA Lites -luokassa Dungey joutui taipumaan kakkoseksi kaksi kertaa, muina vuosina Dungeyllä oli loukkaantumisia tai muita ongelmia.

## Lähteet

## Aiheesta muualla

*
Madison Square Garden Sports

**Madison Square Garden Sports** (lyh. **MSG Sports**) on NASDAQ-pörssissä listattu yhdysvaltalainen viihdeyritys. Helmikuuhun 2010 asti se kuului Cablevision-konserniin. Yrityksen liikevaihto vuonna 2009 oli 1,062 miljardia Yhdysvaltain dollaria.

Yrityksellä on kolme liiketoimintayksikköä: MSG Sports, MSG Entertainment ja MSG Media. Se omistaa muun muassa urheilujoukkueet New York Knicks (NBA), New York Rangers (NHL), New York Liberty (WNBA) ja Hartford Wolf Pack (AHL), monitoimiareena Madison Square Gardenin ja areenan yhteydessä olevan The Theater at Madison Square Gardenin sekä televisiokanavat MSG ja Fuse.

## Lähteet

## Aiheesta muualla
* Madison Square Gardenin sivusto
Ricky Carmichael

**Ricky Carmichael** (s. 27. marraskuuta 1979 Florida) on yhdysvaltalainen motocross- ja supercross-kuljettaja. "RC" lopetti kilpauransa 2007-vuoden puolivälissä. Supercross-uransa jälkeen Ricky kokeili kiihdytysauto-kilpailuja, sekä Amerikkalaista rallisarjaa. Carmichael ajoi AMA Supercross -sarjaa.

## Saavutukset

*1998 AMA 250cc/Lites East Coast Supercross Champion  
*1998 AMA 125cc/Lites Outdoor National Motocross Champion
*1999 AMA 125cc/Lites Outdoor National Motocross Champion 
*2000 AMA Outdoor National Motocross Champion 
*2000 U.S. Open of Supercross Champion
*2000 Motocross des Nations Champion (Team USA) 
*2001 AMA Supercross Champion 
*2001 AMA Outdoor National Motocross Champion 
*2001 U.S. Open of Supercross Champion 
*2002 AMA Supercross Champion 
*2002 AMA Outdoor National Motocross Champion 
*2003 AMA Supercross Champion 
*2003 AMA Outdoor National Motocross Champion
*2004 AMA Outdoor National Motocross Champion  
*2005 FIM SX1 World Supercross Champion 
*2005 AMA Supercross Champion 
*2005 AMA Outdoor National Motocross Champion 
*2005 Motocross des Nations Champion (Team USA) 
*2005 U.S. Open of Supercross Champion 
*2006 AMA Supercross Champion 
*2006 AMA Outdoor National Motocross Champion 
*2007 Motocross of Nations Champion (Team USA)
HTC Corporation

**HTC Corporation** (perint. merkein 宏達國際電子股份有限公司), aikaisemmin tunnettu nimellä **High Tech Computer Corporation**, on taiwanilainen älypuhelinten valmistaja. Se on perustettu 1997. 

Yhtiön kasvu sai aikoinaan voimakkaan sysäyksen Microsoftin valittua sen yhdeksi kumppanikseen kehittämään älypuhelinten käyttöjärjestelmää Windows Mobilea. Vuonna 2005 yrityksen liikevaihto kasvoi edellisestä vuodesta 102 prosenttia, silloin se listattiin BusinessWeekin Info Tech 100:n nopeimmin kasvavaksi yritykseksi. 

Vuoden 2009 liikevaihto oli 4,55 miljardia Yhdysvaltain dollaria. Yrityksen valmistamat älypuhelimet perustuivat aluksi Microsoftin Windows Mobilen pohjalle, mutta vuodesta 2009 lähtien kehitystä suunnattiin enemmän Android-alustaan perustuviin puhelimiin. Siirtyminen oli odotettua, sillä HTC oli Androidia kehittävän Open Handset Alliancen perustajajäsen.

Syyskuun 21. päivä 2017 Google ilmoitti ostavansa osan HTC:n älypuhelinliiketoiminnoista 1,1 miljardilla dollarilla.

## HTC:n valmistamia malleja
***S-Series** Windows-pohjaiset puhelimet
***T-Series** Windows-pohjaiset puhelimet kosketusnäytöllä
***P-Series** Windows- ja Pocket PC -pohjaiset PDA-laitteet
***X-Series** Taskutietokoneet ja minikannettavat
***A-Series** Android-pohjaiset puhelimet
***W-Series** Windows Phone -pohjaiset puhelimet
***BREW** HTC Rome (QUALCOMM:in *Binary Runtime Environment for Wireless*-alusta)

## Katso myös

*HTC Touch Pro
*HTC Hero
*HTC HD2
*HTC J Butterfly
*HTC Desire
*HTC Desire HD
*HTC Legend
*Nexus One (HTC:n valmistama, Googlen markkinoima)
*HTC One X
*HTC One X+
*HTC One S
*HTC One V
*HTC One (M7)
*HTC One max
*HTC One mini
*HTC One (M8)
*HTC Sensation
*HTC Windows Phone 8X
*HTC Windows Phone 8S

## Lähteet

## Aiheesta muualla

*Yrityksen kotisivu
Supercross

**Supercross** (lyhennetään SX) on laji, jossa kilpailijat ottavat mittaa toisistaan 125–525-kuutioisilla motocross-pyörillä. Supercross eroaa motocrossista monellakin tavalla. Kilpailu-erät ovat lyhyempiä (20 kierrosta) kuin motocrossissa. Rata on haastavampi, sillä se sisältää kaksois- ja kolmoishyppyjä, ylä- tai alamäkeen sijoitettuja hyppyreitä ja lyhyitä suoria osuuksia. Kisoissa ajetaan ensin aika-ajot ja sitten alku-erät. Molemmissa tapahtumissa kilpailijoiden määrästä riippuen kuskeja tippuu jatkosta, ja finaaliin pääsee vain 20 parasta kuskia.  

## Supercross Suomessa

Suomessa supercross-kisoja järjestettiin ensimmäisen kerran 1980–1990-lukujen vaihteessa, mutta ne olivat vain yksittäisiä osakilpailuja. Vuonna 2009 kuitenkin käynnistyi kaikkien aikojen ensimmäinen suomalainen ulkoradoilla järjestetty, kolmiosainen supercross-sarja. Hyvinkäällä, Vantaalla ja Siilinjärvellä järjestetyissä kilpailuissa oli kolme luokkaa.

Seuraavaksi Supercross-sarjan päätöskilpailut siirtyvät sisähalleihin. Niitä järjestettiin Lahden Suurhallissa vuosina 2010 ja 2011.

Vuosina 2012 ja 2013 Supercrossin SM-sarjan päätöskilpailut järjestettiin Tampereen Messu- ja Urheilukeskuksessa.

Vuonna 2014 SM-sarjaa ei järjestetty käytännöllisesti katsoen ollenkaan, lukuun ottamatta Helsingin messukeskuksessa järjestettyä avausosakilpailua, joka jäi myös sarjan viimeiseksi.

Tampereella ajettiin kuitenkin kansainvälinen Tampere Supercross & Freestyle Show 21.–22. marraskuuta 2014.

Tampere Supercross & Freestyle Show ja siihen yhdistetty alan suurin messutapahtuma OffroadExpo ovat vakiinnuttaneet paikkansa kauden päätöstapahtumana motocross- ja endurokuljettajille, alan harrastajille ja kaupallisille toimijoille.
Tapahtuma järjestetään jo seitsemännen kerran marraskuussa 2018.

## AMA Supercross

Maailman arvostetuin ja kovatasoisin supercross-sarja on AMA Supercross. AMA:ssa ajetaan kahta luokkaa; ns. pääluokka eli 450cc ja Lites-luokka (125–250cc). Sarjan luultavasti kaikkien aikojen paras kuski on Ricky Carmichael, joka on voittanut Lites-luokassa yhden mestaruuden ja isossa luokassa viisi mestaruutta. Tällä hetkellä AMA-sarjaa dominoivat Ryan Villopoto, Ryan Dungey, James Stewart Jr. sekä Chad Reed.

## Aiheesta muualla
*Tampere Supercross
Marsin kuut

**[[Mars]]illa** on kaksi tunnettua **[[kuu (yleisnimi)|kuuta]]**, joiden nimet ovat Phobos ja Deimos. Asaph Hall löysi ne vuonna 1877. Molemmat kuut ovat niin pieniä, ettei niiden painovoima muokkaa niitä pyöreiksi. Siksi ne ovatkin epäsäännöllisen muotoisia.

## Synty

Erään perinteisen näkemyksen mukaan Marsin kuut olisivat siepattuja asteroideja, jota ajatusta tukee kuiden asteroidimainen ulkomuoto. Kuiden pieni tiheys on samaa luokkaa kuin joidenkin asteroidien tiheys. Toisaalta myös Mars sijaitsee asteroidivyöhykkeen sisäreunan lähellä. Pascal Rosenbattin esittämän teorian mukaan Marsin kuut syntyivät, kun Marsiin iskeytyi suuri taivaankappale. Törmäys sinkosi Marsin kiertoradallekin suuren määrän ainetta, josta kasautui kaksi kuuta. Tällöin Marsin kuiden syntytapa muistuttaisi hieman Maan Kuun syntyä. Nykymittausten mukaan Marsin kuut eivät muistutakaan D-tyypin asteroideja niin kuin on aiemmin ajateltu.

## Taulukko

## Lähteet
* Planet and Satellite Names and Discoverers

### Viitteet

## Aiheesta muualla
AMA Supercross

**AMA Supercross** on yhdysvaltalainen supercross-luokan mestaruussarja. Sarjan on perustanut American Motorcyclist Association (AMA) vuonna 1974.

AMA Supercross-sarja koostuu kahdesta supercross-luokasta; Supercross Lites- ja Supercross-luokasta. AMA Spercross Championship on maailman arvostetuin ja kovatasoisin supercross-sarja. Lites-luokka on jaettu luokkiin East ja West ja kauden huipentuma on East-West shootout, jossa Idän ja Lännen parhaat kuskit ottavat mittaa toisistaan. Suomalaisia AMA-sarjassa ei ole koskaan ajanut. AMA-sarja ajettiin ensimmäisen kerran 1974, jolloin oli vielä kolmas luokka, 500cc. 
Suomessa on järjestetty AMA Supercrossia jäljitteleviä hallikisoja Lahden Suurhallissa Motoshow vuonna 2010 ja 2011, sekä Tampere Supercross Tampereella Messu- ja Urheilukeskuksessa 2012, 2013 ja 2014. 

## 450cc mestarit vuosina 1990–2020
Jonathan Jackson

**Jonathan Stevens Jackson** (s. 11. toukokuuta 1982) on yhdysvaltalainen näyttelijä. Hän on näytellyt muun muassa sarjassa *[[Nashville (televisiosarja)|Nashville]]* vuodesta 2011 Avery Barkleyn roolissa. Lisäksi hän näytellyt myös sarjassa *[[General Hospital]]* ja elokuvissa *[[Hurja kesäleiri]]*, *[[Trapped in a Purple Haze]]*, *[[Syvä kuin meri (elokuva)|Syvä kuin meri]]*, *[[Tuck Everlasting]]*, *[[Dirty Dancing – Kuuma tanssi 2]]*, *[[Insomnia (vuoden 2002 elokuva)|Insomnia]]* sekä Stephen Kingin kirjaan perustuvassa elokuvassa *[[Riding the Bullet]]*.

## Aiheesta muualla

*
Kätketty

**Kätketty** (*Caché*) on Michael Haneken käsikirjoittama ja ohjaama ranskankielinen elokuva vuodelta 2005. Sen pääosia Georgesia esittää Daniel Auteuil ja tämän vaimoa Annea Juliette Binoche.

Elokuva on kuvattu Pariisissa ja Wienissä. Tässä elokuvassa Haneke käytti ensimmäisen kerran HD-video-kameroita. Elokuvassa ei ole filmimusiikkia.

Vuonna 2016 *Kätketty* äänestettiin BBC:n kyselyssä tämän vuosisadan 25 parhaan elokuvan joukkoon. Äänestäjinä oli 177 elokuva-asiantuntijaa eri puolilta maailmaa.

## Juoni
Ranskalaisen perheen elämä menee sekaisin, kun heille alkaa tulla nimettömältä lähettäjältä heidän kodistaan kuvattuja valvontanauhoja. Georges Laurent (Daniel Auteuil) on menestynyt ranskalaisen kirjallisuusaiheisen televisio-ohjelman isäntä, joka asuu kirjankustantajavaimonsa Annen (Juliette Binoche) ja heidän kouluikäisen poikansa Pierrotin (Lester Makedonsky) kanssa. Heidän ovelleen ilmestyy salaperäisiä videokasetteja, jotka paljastavat, että heidän kotiaan on jo pitkään kuvattu paikallaan pysyvällä kadulla olevalla kameralla, jota he eivät ole huomanneet. Alkuun harmittomilta tuntuneisiin nauhoihin liittyy myöhemmin ikäviä piirroksia, ja nauhat asettavat kyseenalaiseksi Georgesin aiemmin elämän niin että siitä tulee ikävyyksiä sekä hänen työlleen että avioliitolleen.

## Vastaanotto
*Cachén* ensi-ilta oli Cannesin elokuvajuhlilla 2005. Elokuva sai juhlilla runsaasti palkintoja, kuten parhaan ohjaajan palkinnon ja FIPRESCIn palkinnon. Elokuva on saanut myös useita vuoden 2005 European Film Awards -palkintoja, se valittiin parhaaksi eurooppalaiseksi elokuvaksi, ja lisäksi se sai Paras eurooppalainen ohjaaja, Paras eurooppalainen näyttelijä (Daniel Auteuil) ja Paras eurooppalainen leikkaaja -palkinnot.

Varietyn Deborah Young kirjoitti: "Michael Hudecekin ja Nadine Musen leikkaama tiivis paketti pitää tarinan sujuvana ja keskittyneenä mutta hyvin tiiviinä ja pitää vallassaan katsojien huomiota alusta loppuun." Yhdysvaltalaisen viihdealan ammattijulkaisun The Hollywood Reporterin Kirk Honeycutt sanoo: "Selvittäessään lähes unohtuneen salaisuuden omahyväisen ja itsekylläisen ranskalaisen intellektuellin elämässä Haneke tutkii hyvin syvältä syyllisyyteen, kommunikaation ja tahalliseen muistinmenetykseen liittyviä kysymyksiä." Chicago Sun-Timesin Roger Ebert kirjoittaa "...hyvin vaikuttava, hämmentävä ja järkyttävä elokuva, joka osoittaa, miten mukava elämä menee raiteiltaan jo pelkästään siitä, että joku tarkkailee sitä." Ebert käsitteli elokuvaa toistamiseen sarjassaan "Great Movies", jossa hän pohti tarkemmin juonen ja ohjauksen vivahteita, ja mitä niihin mahdollisesti sisältyy.   The Guardianin Peter Bradshaw antoi elokuvalle kaikki viisi tähteä ja sanoi sitä yhdeksi vuosikymmenen elokuvista sekä Haneken mestariteokseksi.

## Lähteet
Silmät ilman kasvoja

**Silmät ilman kasvoja** () on Georges Franjun ohjaama ranskalais-italialainen kauhuelokuva, joka perustuu Jean Redonin romaaniin. Elokuva on vuodelta 1960. Pääosissa näyttelevät Pierre Brasseur, Alida Valli ja Edith Scob.

Franjun *Silmät ilman kasvoja* on tyylillisesti sekoitus hitchcockmaista draamaa ja Jean Cocteausta vaikutteita saanutta eurooppalaista runollista kerrontaa. Unenomaiselta tyyliltään elokuva on lähellä Cocteaun elokuvaa *[[Kaunotar ja hirviö (vuoden 1946 elokuva)|Kaunotar ja hirviö]]*. Käsikirjoituksen elokuvaan ovat Redonin romaanin pohjalta tehneet Pierre Boileau ja Thomas Narcejac, jotka ovat käsikirjoittaneet myös Hitchcockin elokuvan *[[Vertigo – punainen kyynel]]* ja Henri-Georges Clouzot'n *[[Pirulliset (vuoden 1955 elokuva)|Pirulliset]]*.

## Juoni
Kirurgi Génessier'n (Pierre Brasseur) tytär Christine (Edith Scob) on joutunut vakavaan auto-onnettomuuteen, jossa hänen kasvonsa ovat tuhoutuneet. Génessier ei halua, että hänen tyttärensä elämä olisi pilalla, joten hän alkaa etsiä Pariisin kaduilta nuoria naisia, joiden kasvot sopisivat hänen tyttärelleen. Naisten etsimisessä Génessier'tä auttaa hänen rakastajattarensa (Alida Valli).

Uhrit tuodaan Génessier'n talon kellariin, jossa naisten kasvot irrotetaan ja siirretään Christinelle, vaikka tältä itseltään Génessier ei ole kysynyt kiinnostusta leikkauksiin. Yksikään leikkauksista ei onnistu, ja naiset kuolevat. Christine joutuu pitämään jatkuvasti valkoista maskia eikä voi elää normaalia elämää. Génessier on kieltänyt Christineä olemaan yhteydessä poikaystäväänsä, joka on samalla klinikalla töissä. Nuori mies on ensimmäinen, joka yhdistää Génessier'n nuorten naisten katoamisiin.

## Roolit

## Kohtalo Suomessa
Valtion elokuvatarkastamo asetti ennakkotarkastuksessa 30.1.1962 elokuvalle ikärajan KK (Kokonaan kielletty), joten sitä ei saanut laillisesti Suomessa esittää eikä levittää. Täyskielto otettiin uudelleen harkintaan uusintatarkastuksessa 10.4.1978, jolloin tarkastamo teki linjauksen, että elokuvan ikärajaksi asetetaan K18 mutta sitä saa näyttää vain ja ainoastaan Suomen elokuva-arkiston ja Ranskan suurlähetystön järjestämissä näytöksissä.

## Lähteet

## Aiheesta muualla
*
Kultaleijona

**Kultaleijona** on *[[Iltalehti|Iltalehden]]* jakama palkinto, joka lahjoitetaan jääkiekon SM-liigakauden pudotuspelien ratkaisuhahmolle (palkinnon saajan tulee pelata mestaruuden voittaneessa joukkueessa). Kyseinen kunnianosoitus on tyypillisesti myönnetty ainoastaan pelaajille muutamaa poikkeusta lukuun ottamatta.

## Palkitut
* 1983 Matti Hagman, HIFK
* 1984 Hannu Kamppuri, Tappara
* 1985 Risto Jalo, Ilves
* 1986 Markus Mattsson, Tappara
* 1987 Jarmo Myllys, Lukko
* 1988 Rauno Korpi, Tappara
* 1989 Hannu Jortikka, TPS
* 1990 Hannu Virta, TPS
* 1991 Jari Hirsimäki, TPS
* 1992 Teemu Selänne, Jokerit
* 1993 Raimo Summanen, TPS
* 1994  Otakar Janecký, Jokerit
* 1995 Saku Koivu, TPS
* 1996 Petri Varis, Jokerit
* 1997  Otakar Janecký, Jokerit
* 1998 Olli Jokinen, HIFK
* 1999 palkintoa ei jaettu finaaliotteluiden törkeyksien takia
* 2000 Kai Nurminen, TPS
* 2001 Hannu Jortikka, TPS
* 2002 Kari Lehtonen, Jokerit
* 2003 Esa Pirnes, Tappara
* 2004 Niklas Bäckström, Kärpät
* 2005 Ilkka Mikkola, Kärpät
* 2006 Jukka Jalonen, HPK
* 2007 Tuomas Tarkki, Kärpät
* 2008 Hannes Hyvönen, Kärpät
* 2009 Jarkko Immonen, JYP
* 2010 Kai Suikkanen, TPS
* 2011 Mikael Granlund, HIFK
* 2012 Jani Tuppurainen, JYP
* 2013 Antti Raanta, Ässät
* 2014 Juhamatti Aaltonen, Kärpät
* 2015 Joonas Kemppainen, Kärpät
* 2016 Patrik Laine, Tappara
* 2017 Jukka Peltola, Tappara
* 2018 Julius Junttila, Kärpät
* 2019 Teemu Turunen, HPK
* 2020 Pudotuspelejä ei pelattu koronapandemian takia
* 2021 Eetu Koivistoinen, Lukko
Lähde

## Lähteet
Malo kingi

***Malo kingi*** on kuutiomeduusojen luokkaan kuuluva, irukandjia muistuttava erittäin myrkyllinen polttiaiseläinlaji. Se on löydetty Australiasta ja kuvattu lajina vuonna 2007. *Malo kingi* on saanut lajinimensä polttiaiseläimen pistoon vuonna 2002 kuolleen yhdysvaltalaisen matkailijan, Robert Kingin, mukaan.

## Lähteet

## Aiheesta muualla
* *Malo kingi*: A new species of Irukandji jellyfish (Cnidaria: Cubozoa: Carybdeida), possibly lethal to humans, from Queensland, Australia. Lisa-Ann Gershwin, Zootaxa 1659: 55–68 (2007)
Jeremy McGrath

**Jeremy McGrath** (s. 19. marraskuuta 1971 San Francisco, Kalifornia, Yhdysvallat) on yhdysvaltalainen, uransa lopettanut supercross-kuljettaja. McGrath ajoi AMA Supercross -sarjaa.

## Saavutukset
* Total Individual Career Mestaruus Tittelit: 12
* 250cc Supercross Mestaruudet: 7 (1993, 1994, 1995, 1996, 1998, 1999 ja 2000)
* 125cc Lännen Region SX Mestaruudet: 2 (1991 ja 1992)
* 250cc Ulkosarjan MX Mestaruudet: 1 (1995)
* FIM Maailman mestaruudet: 2
* Total Team Career Mestaruus Titteleitä: 2
* Motocross des Nations Mestaruudet: 2 (1993 ja 1996)
* Osakilpailu voitot: 102
* 250cc Supercross voitot: 72
* 125cc Lännen Region SX voitot: 13
* UltraCross voitot: 5

## Lähteet
Procession

__NOTOC__
**Procession** on fuusiojazz-yhtye Weather Reportin yhdestoista studioalbumi, joka julkaistiin vuonna 1983 levymerkillä Columbia Records.

Albumi nousi Yhdysvalloissa Billboard 200 -listan sijalle 96.

## Kappaleet
# 
# 
# 
# 
# 
# 

## Kokoonpano
* Josef Zawinul – syntetisaattorit
* Wayne Shorter – tenori- ja sopraanosaksofonit
* Omar Hakim – rummut, kitara ja laulu
* Victor Bailey – bassokitara
* José Rossy – perkussiot

## Arvostelut
* AllMusic: 

## Aiheesta muualla
* ''Procession'' discogs.com -sivustolla 

## Lähteet
Tōru Minegishi

**Tōru Minegishi** () on japanilainen videopelisäveltäjä, joka on tullut tunnetuksi työstään *[[The Legend of Zelda (pelisarja)|The Legend of Zelda]]* -pelisarjan parissa.

## Sävellykset

## Lähteet

## Aiheesta muualla
* 
* Minegishin haastattelu Zelda Universe -sivustolla  
*
Asuka Ōta

**Asuka Ōta** () on japanilainen videopelisäveltäjä, joka on työskennellyt Nintendolla vuodesta 2004 asti. Hän opiskeli nuorena pianonsoittoa ja oli *[[Mario (pelisarja)|Mario]]*-pelisarjan ihailija. Hän on ollut Kazumi Totakan avustaja.

## Sävellykset

* *[[The Legend of Zelda: Four Swords Adventures]]* (2004) – yhteistyössä Kōji Kondōn kanssa
* *[[Yoshi Touch & Go]]* (2005) – yhteistyössä Tōru Minegishin ja Kazumi Totakan kanssa
* *[[Animal Crossing: Wild World]]* (2005) – yhteistyössä Kazumi Totakan kanssa
* *[[New Super Mario Bros.]]* (2006) – yhteistyössä Hajime Wakain ja Kōji Kondōn kanssa
* *[[The Legend of Zelda: Twilight Princess]]* (2006) – yhteistyössä Tōru Minegishin ja Kōji Kondōn kanssa
* *[[Super Smash Bros. Brawl]]* (2008) – yhteistyössä monen muun kanssa
* *[[Mario Kart Wii]]* (2008) – yhteistyössä Ryo Nagamatsun kanssa
* *[[Wii Fit Plus]]* (2009) – yhteistyössä Tōru Minegishin, Manaka Tominagan ja Shiho Fujiin kanssa
* *[[The Legend of Zelda: Spirit Tracks]]* – yhteistyössä Tōru Minegishin, Manaka Tominagan ja Koji Kondon kanssa

## Lähteet

## Aiheesta muualla
*
Liivinmaan kronikka

**Liivinmaan kronikka** voi viitata ainakin seuraaviin teoksiin:
*Henrikin Liivinmaan kronikka
*Balthasar Russowin Liivinmaan kronikka
*Liivinmaan vanhempi riimikronikka
*Liivinmaan nuorempi riimikronikka
Marhet

**Marhet** eli **maasininärhet** (Brachypteraciidae) on säihkylintujen lahkoon kuuluva lintuheimo, johon kuuluu neljä sukua ja viisi lajia. Marhia tavataan vain Madagaskarin saarella. Ne ovat sininärhien sukulaisia ja luetaan joskus samaan heimoon niiden kanssa.

## Koko ja ulkonäkö
Marhet ovat keskikokoisia tukevaruumiisia lintuja. Niiden ruumiinpituus 25-45 senttiä. Nokka on suuri ja tukeva, pää on iso. Siivet ovat lyhyet ja pyöreäpäiset. Pyrstö ja jalat ovat suhteellisen pitkät. Marhet ovat melko kirkasvärisiä, vaikka väritys on jonkin verran vaatimattomampi kuin muilla lahkon jäsenillä. Väritystä hallitseviä keltaista ja vihreitä sävyjä elävöittävät punaiset, siniset ja valkoiset täläkuviot. Koiras ja naaras ovat samannäköiset.

## Levinneisyys ja elinympäristö
Marhet ovat endeemisiä Madagaskarissa. Neljä lajia elää saaren itärannikon tiheäpuustoisissa trooppisissa ja subtrooppisissa sademetsissä. Pyrstömarhen elinympäristöä ovat sitä vastoin saaren lounaisosien kuivat piikkipensaikot. Tällä hetkellä kolme lajia vaarantuneita ja yksi silmälläpidettävä. Toistaiseksi vain pittamarhi ei ole millään tavoin vaarassa.

## Elintavat
Marhet ovat pääosin hämäräaktiivisia lintuja, jotka viettävät hiljaista elämää ja ovat työläitä tutkittavia. Ne lähtevät liikkeelle iltahämärissä ja jatkavat ruoanhakuaan myöhään yöhön. Marhet ovat sukulaisiaan säihkynärhiä hiljaisempia. Marhet viihtyvät maanpinassa tai sen tuntumassa. Toisinaan ne asettuvat korkealle oksistoon, josta ne voivat lähteä säihkynärhimäiseen taitolentoon. Marhet liikkuvat verkkaisesti metsäaukeilla ja etenevät tiheissä kohdissa pensaiden oksistoa myöten. Pelästytettyinä sademetsälajit joko pakenevat juoksemalla tai jäykistyvät liikkumattomiksi. Jos nämä keinot eivät auta, marhet lentävät surisevin siivin matalalle oksalle suojaan. Kuivemmassa ympäristössä elävä isompi pyrstömarhi pakenee lähes aina juoksemalla piiloutuakseen liikkumattomaksi jonkin pensaikon tai ruohikon suojiin.

Marhet hankkivat ravintonsa maasta. Niiden saaliseläimet koostuvat hyönteisistä, pienistä liskoista ja sammakoista. Marhet pesivät aina koloissa, jotka sijaitsevat joko maassa tai puussa. Maapesänsä ne kaivavat itse.
 
## Lähteet
Fehr

**Fehr** on muun muassa seuraavien henkilöiden sukunimi:

* Donald Fehr (s. 1948), yhdysvaltalainen juristi, ammattiyhdistysjohtaja ja jääkiekkovaikuttaja
* Eric Fehr (s. 1985), kanadalainen jääkiekkoilija
* Ernst Fehr (s. 1956), itävaltalainen taloustieteilijä
* Oded Fehr (s. 1970), israelilainen näyttelijä
Phillip Noyce

**Phillip Noyce** (s. 29. huhtikuuta 1950 Griffith, Uusi Etelä-Wales, Australia) on australialainen ohjaaja. Hänet tunnetaan muun muassa elokuvista *[[Isku Kolumbiaan]]* (1994) ja *[[Hiljainen amerikkalainen (vuoden 2002 elokuva)|Hiljainen amerikkalainen]]* (2002).

Hän on ohjannut myös minisarjat *[[The Dismissal]]* (1983) ja *[[The Cowra Breakout]]* (1984) sekä televisiosarjoja *[[Brotherhood (televisiosarja)|Brotherhood]]* ja *[[True Calling]]*.

## Yksityiselämä
Phillip Noyce on ollut kolme kertaa naimisissa. Vuosina 1971–1977 hän oli naimisissa Jan Champmanin kanssa, vuosina 1979–2004 Jan Sharpin kanssa. Sharpilla kanssa hänellä on kaksi lasta. Vuonna 2006 Noyce avioitui Vuyo Duyasin kanssa, heillä on yksi lapsi.

## Valikoitu filmografia

* *[[Newswork]]* (1978)
* *[[Heatwave – Likaista peliä]]* (1982)
* *[[The Dismissal]]* (1983)
* *[[The Cowra Breakout]]* (1984)
* *[[Echoes of Paradise]]* (1987)
* *[[Dead Calm – rasvatyyni]]* (1989)
* *[[Näkymätön vihollinen (elokuva)|Näkymätön vihollinen]]* (1992)
* *[[Isku Kolumbiaan]]* (1994)
* *[[Pyhimys (elokuva)|Pyhimys]]* (1997)
* *[[Luunkerääjä]]* (1999)
* *[[Varastetut lapset]]* (2002)
* *[[Hiljainen amerikkalainen (vuoden 2002 elokuva)|Hiljainen amerikkalainen]]* (2002)
* *[[Catch a Fire (elokuva)|Catch a Fire]]* (2006)
* *[[Salt]]* (2010)
* *[[The Giver]]* (2014)

## Aiheesta muualla
*
Jyri Jaakkola

**Jyri Antero Jaakkola** (11. helmikuuta 1977 Joensuu – 27. huhtikuuta 2010 Oaxaca, Meksiko) oli suomalainen ihmisoikeusaktivisti. Hän oli matkalla intiaaniväestön autonomiseksi julistautuneeseen San Juan Copalan kylään ulkomaisena tarkkailijana, kun Institutionaaliseen vallankumouspuolueeseen sidoksissa olevat puolisotilaalliset Ubisort-joukot ampuivat hänet sekä paikallisen CACTUS-järjestön johtohenkilön Beatriz Alberta Cariño Trujillon. Toistakymmentä karavaaniin osallistunutta haavoittui. Suomen ulkoasiainministeriö on jättänyt Meksikon valtiolle virallisen nootin tapahtuman selvittämiseen liittyen. Murhista on pidätetty neljä henkilöä huhtikuuhun 2016 mennessä. Yhteensä 11 ihmisestä on annettu asiassa pidätysmääräys. Meksikon viranomaiset vakuuttavat, että yhteistyö syyllisten kiinni saamiseksi jatkuu.

Jaakkola oli Turussa asunut pitkän linjan aktivisti, joka oli mukana monessa eri vaihtoehtoliikkeessä. Hän osallistui keskeisesti reilun kaupan periaatteille perustuneeseen Estelle-projektiin ja kävi laivan mukana muun muassa Angolassa. Hän oli suunnitellut Estellen kunnostamista Meksikon-matkaa varten, mutta alus oli pantava myyntiin. 

Nuorena Jyri Jaakkola osallistui muun muassa Tampereen Työväen Uimarien toimintaan. Sittemmin hän toimi mm. Maailmankauppaliikkeessä ja osallistui S/v Estellen toiminnasta vastanneen Uusi Tuuli -järjestön toimintaan puheenjohtajana. Hän oli uusliberalismia vastustava ajattelija ja käytännön toimija, jonka kirjoitukset käsittelivät usein anarkismia ja kommunalismia. Hän perehtyi Meksikossa alueen alkuperäiskansoihin ja sosiaalisiin liikkeisiin ja osallistui alkuperäiskansojen oikeuksia ja autonomiaa tukevaan liikehdintään. Maaliskuussa 2015 Jaakkolan kirjoituksista julkaistiin kokoelma *Pieniä vallankumouksia* (Sammakko).

## Jaakkolan kirjoituksia
* Pieniä vallankumouksia. toim. Toni Haapanen, Johan Ehrstedt, Anastasia Lapintie (2015)
* Jyri Jaakkolan kesken jäänyt blogi Meksikosta (2010)
* Vapauden ja yhteisöllisyyden myrsky Meksikon vallankumouksessa: Ricardo Flores Magón ja Partido Liberal Mexicano (2010)
* Kuluttava työ ja siitä vapautuminen: palkkatyön vaikutus kulutuskäyttäytymiseemme. (2009)
* Kulutus- ja kuljetuskarkuruutta: Tuulahdus s/v Estelleltä esipuheeksi. (2008)
* Sorrettujen pedagogiikka. Anarkistinen näkökulma Paulo Freiren ajatteluun. (2007)
* Tiede ja niukkuus klassisessa anarkismissa. (2007)
* 
* Popular assemblies and confederations
* Murray Bookchinin yhteiskuntaekologia: kommunalismi evoluution tienä itsetietoisuuteen, vapauteen ja eettisyyteen (2003-04)

## Lähteet

## Aiheesta muualla
* Yle Elävä arkisto: Jyri Jaakkola Estelle-laivalla 2002
Jyväskylän Työväen Teatteri

**Jyväskylän Työväen Teatteri** (JTT) on suomalainen Jyväskylässä toimiva harrastajateatteri.

Teatteri perustettiin alun perin 7. marraskuuta 1910. Aluksi sen nimenä oli Jyväskylän Työväenyhdistyksen Näytelmäseura. Näytelmät olivat alussa yhteiskuntapainotteisia ja ryhmä kiersi esiintymässä Keski-Suomen alueella. Vuonna 1915 nimi muutettiin Jyväskylän Työväen Näyttämöksi. Aluksi järjestettiin teatteri-iltamia, joiden yhteydessä pidettiin tansseja ja houkuteltiin siten paikalle yleisöä. 1920-luvun alussa tanssitoiminta harveni.

Vuonna 1925 valmistui Alvar Aallon suunnittelema teatteritalo. Teatteri kärsi kuitenkin taloudellisista vaikeuksista. 1930-luvulla teatteri irtaantui Työväenyhdistyksen alaisuudesta, sillä sitoutumattomana oli helpompi hakea avustuksia kulttuurille. Sotien aikana teatterisalia käytettiin majoitukseen. Miesten ollessa rintamalla naiset pitivät toimintaa yllä kiertämällä esittämässä lauluohjelmistoa.

Vuonna 1943 teatteri sai nykyisen nimensä. Vuonna 1960 teatteri vietti 50-vuotispäiväänsä, jonka kunniaksi järjestettiin valtakunnallisestikin merkittävät juhlat. Teatteri kärsi kuitenkin edelleen taloudellisista vaikeuksista, sillä kaupungin avustukset olivat riittämättömiä. Ainoana, joskaan ei yksimielisenä, ratkaisuna vaikeaan tilanteeseen nähtiin Jyväskylän kaupunginteatterin perustaminen. Elokuussa 1961 teatteri siirrettiin varoineen ja velkoineen Jyväskylän Teatteri Oy:lle. Myös henkilöstö siirtyi uuden teatterin palvelukseen. Alkuperäisen Työväen Teatterin viimeinen ensi-ilta nähtiin 27.&nbsp;huhtikuuta 1961.

1960- ja 70-luvuilla Työväenyhdistys ja Teatterin Kannatusyhdistys suunnittelivat työväenteatteritoiminnan uudelleenaloittamista. Vuonna 1978 Jyväskylän kaupungilta anottiin avustusta Ainolan kesäteatterin kunnostamista varten. Samoihin aikoihin myös Työväenyhdistyksen teatterikerho elvytti toimintansa. Poliittisuuden katsottiin kuitenkin jälleen haittaavan ryhmän toimintaa ja kerholaiset liittyivät vuonna 1980 osaksi Jyväskylän Työväen Teatteria.

Ainolan kesäteatteri valmistui 1981 ja ensimmäisenä kesänä esitettiin kaksi ensi-iltaa. Ryhmä jätti Ainolan keväällä 2013 ja siirtyi väliaikaisnäyttämölle marraskuussa 2013.

## Lähteet
Svenska Österbottens förbund för utbildning och kultur

**Svenska Österbottens förbund för utbildning och kultur** eli **Söfuk** on ruotsinkielisen Pohjanmaan identiteettiä ja kulttuuria edistävä kuntayhtymä. Kuntayhtymän johtaja on Ulrica Karp. Kuntayhtymän muodostavat neljätoista ruotsinkeilistä tai kaksikielistä kuntaa: 
Kaskinen, Kokkola, Korsnäs, Kristiinankaupunki, Kruunupyy, Luoto, Maalahti, Mustasaari, Närpiö, Pedersöre, Pietarsaari, Uusikaarlepyy, Vaasa ja Vöyri.

Kuntayhtymän toiminta keskittyy ruotsin kielen asemaan Suomessa, suomenruotsalaisuuden näkyyvyden lisäämiseen Pohjanmaalla, suomenruotsalaiseen kulttuuriin ja identiteettiin, koulutukseen sekä luovuuteen ja aktiivisuuteen.

Kuntayhtymä ylläpitää Yrkesakademin i Österbotten -ammattiopistoa, Wasa Teater -alueteatteria sekä KulturÖsterbotten-kulttuuriyksikköä. Kuntayhtymä on osakkaana myös Yrkeshögskolan Novian taustaosakeyhtiössä.

## Lähteet
Irmeli Heinänen

**Salli Irmeli Heinänen** (vuodesta 1957 Honkanen, aiemmin Vuoksela, Sorvasto; 29. huhtikuuta 1923 Hämeenlinna – 14. maaliskuuta 1983) oli suomalainen näyttelijä ja teatteriohjaaja.

Irmeli Heinänen opiskeli Suomen Teatterikoulun ensimmäisellä kurssilla 1943–1945. Hän oli Kuopion kaupunginteatterin pitkäaikainen näyttelijä. Uransa alussa 1940-luvun lopulla Heinänen näytteli Lahdessa, Vaasassa, Joensuussa ja Kuusankoskella, 1950-luvulla Hämeenlinnassa, Kemissä, Mikkelissä ja Savonlinnassa ja 1960-luvun alkupuolella Joensuussa, Kotkassa ja Imatralla. Hän teki näyttelijäntyön ohella myös ohjauksia.

Irmeli Heinänen oli muusikko ja näyttelijä Katriina Honkasen äiti. Irmeli Heinäsen aviomies Reino Honkanen oli myös näyttelijä.

## Irmeli Heinäsen rooleja teatterissa
* *Äiti Peloton* (Brecht: Äiti Peloton ja hänen lapsensa). Kuopion kaupunginteatteri 1975.

## Lähteet
Slim Jedaied

**Slim Jedaied** (, s. 20. syyskuuta 1989 Sousse) on tunisialainen jalkapalloilija. Hyökkääjänä pelaava Jedaied edustaa Tunisian pääsarjassa JS Kairouania. 

## Ura
Jedaied aloitti ammattilaisuransa ES Sahelissa kaudella 2007–2008, jolloin hän pelasi yhden ottelun. Jedaied teki ensimmäisen maalinsa kaudella 2009–2010 JS Kairouania vastaan 4. lokakuuta 2009. Ottelu päättyi Kairouanin 2–1-voittoon. Marraskuussa 2011 ES Sahel ilmoitti vapauttaneensa hyökkääjän sopimuksesta.

## Saavutukset
* CAF Super Cup: 2008

## Lähteet
* worldfootball.net 
* Kawarji.com  
* Slim Jedaied ES Sahelin sivustolla 
* transfermarkt 

### Viitteet
Fysiikan tutkimuslaitos

**Fysiikan tutkimuslaitos** (, HIP) on Helsingin yliopiston, Aalto-yliopiston, Jyväskylän yliopiston, Lappeenrannan teknillisen yliopiston ja Tampereen teknillisen yliopiston yhteinen tutkimuslaitos. Laitos toimii hallinnollisesti Helsingin yliopiston yhteydessä.

Fysiikan tutkimuslaitoksessa tehdään sekä fysiikan perustutkimusta että soveltavaa tutkimusta, ja laitos osallistuu alan tutkijakoulutukseen. Soveltavan tutkimuksen merkittävä osa on hiukkaskiihdytinkeskusten toimintaan liittyvä teknologiankehitys. Laitos huolehtii myös Suomen yhteistyöstä Euroopan ydinfysiikan tutkimusjärjestön CERNin kanssa. 

Laitoksen tutkimus keskittyy seuraaviin osa-alueisiin:

* **Teoreettisen fysiikan ohjelma**
** Biofysiikka
** Kosmologia
** Hiukkasfysiikan fenomenologia
** Säieteoria 
** Kvanttikenttäteoria
** Ultrarelativistiset raskasionitörmäykset
* **Kokeellisen fysiikan ohjelmat**
** Suurenergiafysiikan ohjelma
*** Etusuunnan fysiikka TOTEM-koeasemien ympäristössä
*** Elektroni-positroni-fysiikka
*** COMPASS-kokeet
*** Ilmaisinlaboratorio
** CMS-ohjelma (kompakti myonisolenoidi -ohjelma)
*** CMS-ohjelmistot ja -fysiikka 
*** CMS-jäljitin
** Ydinaineen ohjelma
*** LHC-törmäyttimen ALICE-ilmaisimen kehitys
*** ISOLDE-laitteiston kehitys
* **Teknologiaohjelma**

Teoreettisen fysiikan tutkimusohjelma pyrkii tekemään eturintaman tutkimustyötä ja antamaan teoreettista tukea kokeellisille tutkimushankkeille. Teknologiaohjelma tukee CERNin ja Suomen välistä teknologiayhteistyötä ja teknologian siirtoa. Laitos edistää teknologiayhteistyötä yhteistyössä TEKESin kanssa.

Tutkimuslaitos osallistuu myös CERNissä tehtävään CLOUD-kokeeseen, jossa pyritään simuloimaan yläilmakehän olosuhteita ja tutkimaan energeettisen säteilyn vaikutuksia hiukkasten muodostukseen näissä olosuhteissa.

## Lähteet
*Fysiikan tutkimuslaitos (HIP)
Stéphanie Foretz

**Stéphanie Foretz** (s. 3. huhtikuuta 1981 Issy-les-Moulineaux) on ranskalainen tennispelaaja.

WTA-turnauksen kaksinpelin finaaliin Foretz ei ole päässyt kertaakaan, mutta nelinpelissä finaalipaikkoja hänellä on kaksi kappaletta. Ensimmäinen tuli Antwerpenissä vuonna 2006, jolloin hänen parinaan pelasi Michaëlla Krajicek. Toisen finaalipaikkansa hän saavutti Strasbourgin nelinpelissä vuonna 2009. Tenniksen maailmanlistalla hän on parhaimmillaan ollut kaksinpelissä sijalla 62 helmikuussa 2003 ja nelinpelissä sijalla 42 toukokuussa 2008.

Yhdysvaltain avoimissa 2007 Foretz selviytyi nelinpelissä puolivälieriin asti.

## Aiheesta muualla
*
SunStroke Project

**SunStroke Project** on musiikkiyhtye Moldovasta. Kolmen nuoren miehen muodostama kokoonpano perustettiin Chișinăussa vuonna 2008.

## Euroviisut

Yhtye osallistui vuoden 2009 karsintaan Moldovassa, mutta sijoittui siinä kolmanneksi kappaleella "No Crime".

Vuonna 2010 SunStroke Project yhdessä Olia Tiran kanssa edustivat Moldovaa Euroviisuissa 2010 kappaleella "Run Away" sijoittuen sijalle 22. Uudemman kerran yhtye edusti Moldovaa Euroviisuissa vuonna 2017 kappaleella "Hey, Mamma!". Se sijoittui kolmanneksi saavuttaen Moldovan parhaan tuloksen sen historiassa.

## Lähteet

## Aiheesta muualla

*
Amok (täsmennyssivu)

**Amok** voi tarkoittaa ainakin seuraavia:

*amok, amok-juoksu
*Amok, norjalainen death- ja thrash metal -yhtye
*Amok, Sentencedin albumi
*amok, kambodžalainen perinneruoka
**[[Amok (videopeli)|Amok]]*, videopeli vuodelta 1996
**[[Amok (sarjakuva)|Amok]]*, suomalainen Book Studion julkaisema sarjakuvalehti
*Amok – 71 katkelmaa erään sattuman kronologiasta, Michael Haneken elokuva
*Amoc, inarinsaamelainen räppääjä
**Amok-kaččâm, Amocin esikoisalbumi
*Amok, Stefan Zweigin kirja
*Amok, Jorma Ojaharjun kirja
*A-mok, Ylen A-ohjelmien kokeellinen ajankohtaisohjelma 1993–1994.
Ildikó Schwarczenberger

**Ildikó Schwarczenberger** (9. syyskuuta 1951 Budapest – 13. heinäkuuta 2015) oli unkarilainen florettimiekkailija ja nelinkertainen olympiamitalisti. Schwarczenberger oli uransa aikana 161&nbsp;cm pitkä ja painoi 60&nbsp;kg. 

## Lähteet